Тиркеме

Майлуу-Суу шаардык кеңешинин

2022-жылдын 18-августундагы

№ 10-9-1 токтомуна

**“ Майлуу-Суу шаарынын Ардактуу атуулу ” наамы жөнүндө Жобо**

 «Майлуу-Суу шаарынын ардактуу атуулу» наамы шаардык кеңештин чечиминин негизинде жана Майлуу-Суу шаардык жергиликтүү жамаатынын Уставына ылайык, коомдук турмушка активдүү катышып, шаардын маданий-социалдык жана экономикалык жактан өнүгүшүнө, калктын жашоо шартын жакшыртууга, укуктук жана эмгек тартибин, достукту жана биримдикти чыңдоого, чарбаны үлгүлүү кармоого, жергиликтүү жамааттын Уставынын бардык талаптарын урматтоого жана абийирдүүлүк менен аткарууга өзгөчө салым кошкондугу, алардын эмгегин баалоо өзгөчө жаштарга жана башкаларга кадыр-баркын көтөрүү максатында коомчулуктун атынан ыраазычылык катары ыйгарылат.

**1. “Майлуу-Суу шаарынын ардактуу атуулу” наамын берүүнүн шарттары**

1.1. Жергиликтүү өз алдынча башкаруу жамаатынын мүчөлөрүнө “Шаардын ардактуу атуулу” наамын ыйгаруу Майлуу-Суу шаардык жамаатынын Уставына ылайык жана Майлуу-Суу шаардык кеңешинин токтомунун негизинде ишке ашырылат.

1.2. «Шаардын ардактуу атуулу» наамын Майлуу-Суу шаарынын аймагында 15 жылдан кем эмес жашап жана иштеген, жарандар үчүн өзгөчө эмгектенген шаардык жергиликтүү өз алдынча башкаруунун жамаатынын каалаган мүчөсү ала алат.

1.3. «Шаардын ардактуу атуулу» наамы Майлуу шаарынын жергиликтүү өз алдынча башкаруусунун жергиликтүү жамаатынын мүчөсүнө, жамааттын социалдык-маданий жана социалдык-экономикалык турмушуна өзгөчө салым кошкон, ошондой эле эмгек стажына жана жаш курагына карабастан эмгектеги жана коомдук турмуштагы өзгөчө эрдиктери үчүн ыйгарылат:

- аткарылган милдеттерге, калк тарабынан берилген тапшырмаларды аткарууга үлгүлүү мамиле жасаган;

- саламаттык сактоо тармагында өзгөчө натыйжаларга жетишкен;

- жаш муундарды эмгекте жана тарбиялоодо өзгөчө натыйжаларга жетишкен;

- коомдук тартипти чыңдоого өзгөчө салым кошкон жана буга активдүү катышкан;

- элдик чыгармачылыкты өнүктүрүүгө, жамааттын маданий жана социалдык жашоосуна өзгөчө жеке салым кошкон;

- коомдук тартипти чыңдоого өзгөчө салым кошкон жана буга активдүү катышкан;

- элдик чыгармачылыкты өнүктүрүүгө, жамааттын маданий жана социалдык жашоосуна өзгөчө жеке салым кошкон;

- шаардын экономика тармактарын өнүктүрүүгө өзгөчө салым кошкон;

- жогоруда көрсөтүлгөн көрсөткүчтөр менен бирге Майлуу-Суу шаардык жергиликтүү өз алдынча башкаруусунун Уставынын бардык талаптарын абийирдүү аткарып, коомдук пайдалуу иштерге, кайрымдуулук иштерине активдүү катышып, жеке жана үй-бүлөлүк турмушта үлгүлүү жүрүм-турум көрсөтүп, коомдук тартипти сактоодо, коомчулук үчүн өзгөчө зарыл болгон башка кызматтарды көрсөткөндүгү үчүн.

1.4. “Майлуу-Суу шаарынын ардактуу атуулу” наамы соттолгону алынбаган же соттолгон адамга берилбейт;

1.5. Чет өлкөлүк жарандарга жана Майлуу-Суу шаарынын жергиликтүү жамаатына кирбеген адамдарга «Майлуу-Суу шаарынын ардактуу атуулу» наамы жамааттын социалдык-маданий жана социалдык-экономикалык турмушуна өзгөчө салым кошкон белгилүү бир адамга чоң коомдук-саясий маанисине байланыштуу негиздер боюнча ыйгарылышы мүмкүн ;

1.6. “Майлуу-Суу шаарынын ардактуу атуулу” наамы алынып салынбаган же жоюлбаган айыптоо өкүмү соттулугу бар адамга берилбейт.

**2. «Майлуу-Суу шаарынын ардактуу атуулу» наамына сунуштоонун тартиби**

2.1. «Шаардын ардактуу атуулу» наамын ыйгаруу маселеси Майлуу-Суу шаардык кеңешинин кароосуна шаардын мэринин, кварталдык комитеттердин, аймактык коомдук өз алдынча башкаруу органдарынын, аксакалдар сотунун жана башка коомчулуктун, менчигинин түрүнө карабастан ишканалардын, уюмдардын жана мекемелердин эмгек жамааттарынын сунушу боюнча кайрылууларынын негизинде коюлат жана сессиянын отурумуна келип түшкөн материалдарды тыкыр иликтеп, талкуулагандан кийин Майлуу-Суу шаардык кеңешинин тиешелүү токтому кабыл алынат.

2.2. «Шаардын ардактуу атуулу» наамын ыйгаруу боюнча сунуштарда төмөнкүлөр тиркелиши керек :

Резюме; Автобиография; Күбөлөндүрүлгөн эмгек китепчесинин көчүрмөсү;

Үчтөн кем эмес депутаттардын сунуштамасы; сыйлыктардын тизмеси.

2.3. Жергиликтүү коомчулуктун өкүлдөрүн сыйлык менен тааныштыруу жана наамды ыйгарууда коомчулуктун пикирин эске алуу максатында талапкерлердин тизмелерин жалпыга маалымдоо каражаттарына жарыялоо.

2.4. “Шаардын ардактуу атуулу” наамына ээ болгон жергиликтүү өз алдынча башкаруу жамаатынын мүчөсүнө “Шаардын ардактуу атуулу” деген жазуусу бар лента, “Шаардын ардактуу атуулу” күбөлүгү жана төш белгиси берилет.

2.5. Соттун айыптоо өкүмү мыйзамдуу күчүнө кирген учурда ардактуу атуул наамынан ажыратуу.

**3. "Шаардын ардактуу атуулу" наамына ээ болгон жергиликтүү өз алдынча башкаруунун жамаатынын мүчөсүнүн өзгөчө укуктары**

3.1. Майлуу-Суу шаарында өткөн жыйындардын ардак президиумуна шайланышы.

3.2. Майлуу-Суу шаарынын мэриясынын сунушунун негизинде, Майлуу-Суу шаардык кеңештин чечими менен электр энергиясын пайдаланууда жалпы тарифтен 50% чейинки жеңилдиктерге укуктуу.

3.3. Майлуу-Суу шаарынын мэриясынын сунушунун негизинде, Майлуу-Суу шаардык кеңештин чечими менен коммуналдык төлөмдөрдөн 50% га бошотулушуна.

3.4. Медициналык жана башка кызматтарга кезексиз укуктан пайдаланууга.